বেঙ্গলুরুদা পাংথোকপা দশমাহ সৌন্দর্য় লহেরী পারায়ানোৎসব মহাসমর্পন্দা প্রধানমন্ত্রীনা ঙাংখিবা ৱারোল

অরিবা থাজনবীনি মদুদি মফম অমা খক্তদা, খোঞ্জেল অমখক্তদা, অপুনবা ওইনা মন্ত্র থিরবদি মফম অদুদা পুক্নীং, হকচাং, থৱাই পুম্নমকপু মসিগী চাগোইনুংদা পুরকপা পাঙ্গলগী অনৌবা মশক অমা ওইরকই। নাদ-ব্রহ্মগী ৱাখলনা ঐখোয়গী অসিদা ৱাফম অসিবু অয়াবা পী। অনৌবা বিগ্যানসু নাদ-ব্রহ্মগী থাজবদা, মন্ত্রশিংগী খোন্থোক্কী পাঙ্গল অদুদা য়ানীংদবা তৌদে। ঙসি, মতম অসিদা দশ্রিনামুর্তী স্ত্রোত অমসুং সৌন্দর্য লহেরীগী অসিগুম্বা অমত্তা ঙাইরবা খোঞ্জেল অসিনা অকোইবগী ফিভম অপুম্বা অসিদা অদুগুম্বা থৌনা অদু ফাওরক্লি। লাইনীংগী ওইবা ৱাখল্লোন অমা মদুদা রসসু য়াওরি, অরোনবসু য়াওরি অমসুং ঈশ্বরগা লোইননা পুক্নীং লুপচনবগী অপাম্বসু য়াওরি। সৌন্দর্য় লহেরিগী মন্ত্র খুদিংমক্তা তোঙানবা থৌনা অমা য়াওই, তোঙানবা ৱাখল অমা য়াওই। অদুগুম্বা ৱাখল, অদুগুম্বা থৌনা অদু মতম অসিদা ঐখোয় পুম্নমক্তা অনৌবা পাঙ্গল, অনৌবা থৌনানা থলহল্লি অমসুং ঐগী লাইবক ফবনি, ঐহাক চহি কয়াদগী নবরাত্রীগী লাইনীংগা তিন্নরবা মীশক অমা ওইরক্লি অমসুং ঐগী নবরাত্রীগী লাইনীংগী থৌওং অদুগী চপ মান্ননা সৌন্দর্য় লহেরীদসু লৈ। ঐনা পরম পুজ্য শ্রী শ্রী শঙ্কর ভারতী মহাস্বামীজীবু ইকোক নোঞ্জদুনা, বেদান্ত ভারতীবু তৌবীমন খঙবা উৎচরি। মদুদি মখোয়না ঐবু থৌরম অসিদা শরুক য়াননবগীদমক পাউজেল পীবীরকখি অমসুং অসিগুম্বা তাইবং অসিদা মিকুপ খরা লেঞ্জবগী খুদোংচাবা অদু ঐঙোন্দা পীবীরে। মসি ঐগী লাইবক ফবনি মদুদি শ্রী শ্রী শঙ্কর ভাপকী মহাস্বামীজীগী মশাইগোন্দা সৌন্দর্য় লহেরীগী পারা অদু হকথেংননা ঙসি ঐসু ফংজরে। স্বামীজীগী থৌজালদগী মতৌ অসুম্না সৌন্দর্য় লহেরী থিবা চহি তরা মপুং ফারে। অদোম পুম্নমকপু ঐগী মাইকৈদগী হন্না হন্না থাগৎপা ফোংদোকচরি, য়াইফ-মঙ্গল পীজরি। ঐনা লৌজৈ মদুদি অদোম লাইবক ফবা মীশক্নি, শেংলবা থৌরম অসিগী শরুক অমা অদোম ওইবা ফংলি। ইচিল-ইনাওশা, নুমিৎ তরানীমুক্কী মমাংদা ঐহাক কেদরনাথতা চৎখি। মন্দিরগী থোং লোল্লমদাইনি। ঐগী লাইবক ফবদগী মহাদেবজীবু দর্শন তৌজবগী তাঞ্জা ফংজখি। ঐনা কেদরনাথতা চৎপা খুদিংগী ঐগী পুক্নীংদা ৱাখল অমা হন্না হন্না ফাওরকই। মতৌ করম্না চহি লিশিং কয়াগী মমাংদা আদি শঙ্করাচার্যজীনা অসিগুম্বা য়ৌঙমদ্রবা মফম অসিদা য়ৌরমগনি। অনৌবা তেক্নিক্কী মতম অসিদসু মফম অদুদা চৎপদা অরাইবা নত্তবা মপম অদুদা চহি লিশিং কয়াগী মমাংদা আদিশঙ্করনা মতৌ করম্না য়ৌরম্লিবা। পাঙ্গলগী করম্বা চক্র ওইরমগনি, করম্বা ওইথোক্নীংঙাই ওইবা পাম্বৈ ওইরমগনি, থৌনা অদুনা শুপনগী চহি ৩২ খক্তা ঙাইরিবা শঙ্করাচাযনা ভারত অপুম্ববু অহুম্লক খোংনা চৎখি, লৈবাক্কী কাচিন মরিদা লাইশঙ মরি লিংখৎখি। ভারতকী নাৎকী ওইবা অপুনবা অদুবু পরেং অমদা লেংশিন্নবগী অঙকপা থবক পাইখথ্‌খি। আদিশঙ্করাচার্যজীনা মহাক্কী পুন্সি ঐখোয়গী আধ্যাত্মিক চৎনবীশিংবু মপাঙ্গল কলহনবদা কৎথোকচখি। ঐখোয়গী নাত্তা অরানবা চৎনবীশিং তপ্না তপ্না য়াওশিনখিবশিং অদু আদিশঙ্করাচার্যজীনা য়াম্না হৈশিংনা অমমমতা ওইনা মদুবু এনলাইসিস তৌখি, অমসুং চহি মতাং অদুদা মহাক্কী নুংগী ফত্তবশিংবু চাননবগী মহাক্না থৌনা উৎখি। তোঙান তোঙানবা ৱাখল্লোন অমসুং দর্শনগী অফবা ৱাফমশিংবু মহাক্না লৌশিনখি অমসুং মীয়ামদা লৌশিং অমসুং ভক্তিগী লম্বীদা চৎননবা ইথিল পীখি। তুংলমচৎকী মীরোলগীদমক্তা মহাক্না সৌন্দর্য লহেরী ইখি। লৈবাক অসিগী মীচম মীয়ামগা মরি লৈনবা ঙম্বা অদুগুম্বা খুৎই অমা। দেবীবু নীংজদুনা সৌন্ধয় লহেরীদা ৱাফম অসিদা অখন্ননা শাফু পীখি মদুদি ঈশ্বরগী তোঙান তোঙানবা মশকশিংদা খেন্নবা অমত্তা থম্লোইদবনি। भविष्य की पीढ़ी के लिए उन्होंने सौंदर्य लहरी की रचना की। एक ऐसी रचना जिससे देश का “এক সদ্বিপ্রা বহুধা বদন্তি” সৌন্দর্য় লহেরীদগী ফংবা থৌজাল ভক্তশিংদসু খেন্নবা অমত্তা লৈতনা পুম্নমক্না মান্নবা মওংদা ফংই। হায়নৈ সৌন্দর্য় লহেরী থিবনা লৌশিং, লন, হকশেল পুম্নমক্তা কান্নবা ফংই। আদিশঙ্করাচার্যজীনা তৌখিবা লাইনীং ভারতকী নাৎকী হৌজিক্কী মশক অসিদা হসিসু মমি তারি। অমসুং নাৎ অসি ন্যু ইন্দিয়াগী য়ুম্ফমসু ওইরি। অসিগুম্বা নাৎ অসি পুম্নমক্কা লোইননা পুম্নমক্কী চাওখৎপা হায়বসিগী মন্ত্রদা থাজবা থম্লি। ইচিল-ইনাওশা, আদিশঙ্করাচার্যজীগী পাউজেলবু মীপুম খুদিংমক্তা য়ৌহনবদা শ্রী শ্রী শঙ্করভারতী মহাস্বামীজীনা মপুন্সি কৎথোকখি। মালেম পুম্নমকপু ইমুং অমগুম খন্দুনা অমত্তা ওইবগী ৱাখল্লোনগী আদিশঙ্করাচার্যজীগী পাউজেলবু বেদান্ত ভারতীগী থোংদা মীয়ামদা য়ৌহল্লি। বেদ, উপনিষদ. লোন কয়াদা, লাইরিক কয়াদা ফোংদোক্তুনা মহাক্না লেপ্তনা হোৎনরি অমসুং থৌওং অসি অসুম্মক চৎথদুনা লাক্লি। মরূপশা, ভারতকী অধ্যাতমিক্কী মগুন অমসুং য়াম্না লিরবা পাউজেলবু অসুক্কী মীয়াম্না পারবদি অদুক্কী মতিক মালেম অসিগী কান্নবা ওইগনি। মালেম অপুম্বগী লৈবাকশিংদা পুন্সিগী লম্বীদা করিগুম্বা মখলগী অপনবা থোরকপা মতমদা মালেমগী মিৎয়েং ভারতকী সংস্কৃতি অমসুং সভ্যতাদা থম্মি। অমরোমদা মালেমগী সমস্যা অপুনবগী পাউখুম ঐখোয়গী চৎনবীদা ফংবা ঙম্মি। ঐখোয়গী নাত্তগী ওইথোকপা ঙম্মি। ঐখোয়না হায়দোকপদা ঐখোয়না শুপ্নগী হায়বা খক্তা নত্তে ঐখোয়না মতৌ অসুম্না হিংননবগী লোনচৎ অদু ফংলি। ওঁ সহ নাৱৱতু । সহ নৌ ভুনক্তু । সহ বীর্য়ং করৱাৱহে । তেজস্বি নাৱধীতমস্তু মা ৱিদৱিষাৱহৈ । ওঁ শান্তিঃ শান্তিঃ শান্তিঃ ॥ পুম্নমক মচি ওইবা চীঞ্জাক চাসনু, পুম্নমক থৌনা লৈরসনু, ঐখোয়না কৈদৌঙৈদসু মসি হায়দে ঐহাক অফবা চীঞ্জাক ফংসনু ঐহাক থৌনা লৈসনু। ঐখোয়না মসি খক হায়দে মদুদি লাইশঙদা চৎপশিং অফবা চিঞ্জাক ফংসনু, মহাক থৌনা লৈসনু। পুম্নমক্না অফবা চিঞ্জাক ফংবা ওইসনু, পুম্নমক থৌনা লৈবা ওইসনু। “সহ নাৱৱতু । সহ নৌ ভুনক্তু ।”… মসি ঐখোয়গী লোনচৎনি। কনানা কনাসু ৱারৌনদবা। ঙসি থৌরম অসিদা ঐহাক বেদান্ত ভারতীগী থৌরম অমগী মগুনগী মতাংদা পনবা পামজৈ অমসুং মদুদি – “বিবেকদীপনি” অমসুং “বিবেকউৎকর্ষনি প্রতিয়োগিতা”নি। মীওই খরতনা আদিশঙ্করাচার্যগী ৱাফম অসিবু খঙবীরমগনি, ঐখোয়গী লৈবাক্তা ঐখোয়গী ইনাৎ, ঐখোয়গী লাইনীং-লাইশোনগী চৎনবী মপাঙ্গল শোন্থহন্নবা হোৎনখিবা শাংলবা মতম অমা লৈখি। মসিবু মাংহন্নবা হোৎনখি, খুৎ কয়া থাখি, অদুবু চহি লিশিং কয়াদগী চৎনদুনা লাক্লিবা ঐখোয়গী লন অসিবু লোইশিনবা ঙমখিদে। লৈবাক্কী তোঙান তোঙানবা মফমশিংদা লৈরিবা ঙসিগী মীরোলনা অমনা অমগা খঙনবা, মখোয়গী লন অসিবু শঙখঙবা অসি য়াম্না তঙাইফদে। মখোয়না অমনা অমগী য়ুমলৈ-কৈরৈ, চাকচা-ইথক, মাগী মাগী লোনগী মরুওইবা ৱাহৈশিং অদু খঙবা, মখল-মখালক্তা অপুনবা, ভারতকী মগুন্নি। মসি হায়বদা য়াম্না নুংঙাই। অদুবু করিগুম্বদা ঐখোয় সিঙ্গাপুরগী মতাংদা খঙবা অদুক য়ৌনা বঙ্গালবু খঙদে। ঐখোয়না দুবাইবু খঙবা অদুক য়ৌনা দেহরাদুনবু খঙদে। ঐখোয়না ঐখোয়গীশিং কাওথোকচরি অমসুং মরম অসিনা সরদার পতেলগী জয়েন্তী অসিদা মসি হোৎনরি মসি ঐখোয়না হৌদোক্লি হৌখিবা চহিদা “এক ভারত শ্রেষ্থ ভারত” ঐসু পাম্মি মদুদি ঐখোয়গী মহৈরোইশিংগী মরক্তা অসিগুম্বা কম্পিতিসন পাংথোকপা, ক্যুজ পাংথোকপা। লৈবাক্কী তোঙান তোঙানবা লমদম, তোঙান তোঙানবা চৎনবী, তোঙান তোঙানবা পুন্সি মসিবু হিন্দুস্তানগী কাচিন-কোয়া খুদিংগী মীয়াম্না খঙবা তাই। ভারতকী দর্শন্দা মীওই অমগী অরোইবা অপাম্বা অসি মোক্ষ ফংবনি। বেদ অমসুং উপনিষদতা য়াউবা দর্শন হায়বদি “মীশক” য়ানি ইন্দিবিজুএল, “অপুনবা” হায়বদি সোসাইতী, “খুৎশেম” হায়বদি ক্রিয়েসন নত্রগা তাইবং অমসুং “তাইবং মপু” হায়বদি ঈশ্বরবু অমনা অমগা মরি লৈনৈ হায়না লৌই। ঐখোয়না মসি মচেৎ-মকাই ওইনা য়েংদে। অপুনবা মশক অমা ওইনা উই। দর্শন অসিনা হায়রি মদুদি মালেম অসি পুম্নমক্কীনি। মালেম অসি ইমানি। দর্শন অসিদগী থোরকপা “বসুধৈবকুতুম্বকম” অসিমক ৱাখল্লোন অদু উৎলি মালেম পুম্বা অসি ইমুং অমনি। অসুম্না, সৌন্দর্য় লহেরীগীসু মন্ত্র লৈ – “ফলঃ অপিৱান্ছা সমাধিকম” মালেম অসিদগী ঐখোয়না অদুক্কী তানবা, ঐখোয়গী পাম্লিবা অদুদগী হেন্না মসিনা ঐখোয়দা পী। কয়াদা চাওখ্রবা অচুম্বা, কয়াদা চমখ্রবা ৱাহৈনো। মহৌশাদগী ঐখোয় পুম্নমক্না ঈশিং, নুংশিৎ, তুরেল, মরু-মরাং, লৈহাও, উপাল-ৱাপাল, পুম্নমক মরাং কাইনা ফংই। তঙাই ফদ্রিবদি অসিগুম্বা থৌজাল অসি মাংহন্দনা থম্বদুনি।